વિજયનગર તાલુકામાં ૬૫ ટકા જેટલા યુવાનો સેનામાં છે તેમ છતાં અહીં આર્મી કેન્ટીનની સુવિધા ન હોવાથી છેક રાજસ્થાન બોર્ડર પાસેના ખોખરા સહિતનાં ગામોના જવાનોએ પણ દર મહિને અમદાવાદ ધક્કો ખાવો પડે છે. આ મામલે ગૃહમંત્રી સુધી રજૂઆતો કરી છે પણ કોઈ સાંભળતું નથી. બીજું કે અમારા ગામના યુવાનો મહેનતુ છે. સૈન્યમાં જોડાવા માટે પૂરતી મહેનત કરે છે પણ ટ્રેનિંગ માટેની યોગ્ય સુવિધા ન હોવાથી રસ્તા પર દોડવું પડે છે, જે જોખમકારક છે. જો સરકાર અમને ટ્રેનિંગ સેન્ટર બનાવી આપે તો વધુ ને વધુ યુવાનો દેશસેવામાં જઈ શકે.”